Ruthenia Alba
Ruthenia Alba seu Albarussia vel Alborussia seu Belorussia (Беларусь, tr. Biełaruś) est res publica in Europa. Caput est Minscum. Linguae publicae sunt linguae Ruthenica Alba et Russica.

Geographia 
Ruthenia Alba est terra in Europa Orientali. Fines terrestres cum Russia, Ucraina, Polonia, Lituania, et Lettonia habet. Maxima civitatis flumina sunt Danapris, Pripetius, Nemenus, Duina, Buga, Beresina. Mons autem altissimus, Dziaržynskaja Hara,  345 metra supra mare eminet. Pars Rutheniae Albae meridiana saepe Polessia nuncupatur.

Historia 

Terra Rutheniae Albae pars Rutheniae saeculis a nono ad decimum, pars Magni Ducatus Lituaniae saeculo tredecimo, pars Russiae a saeculo duodevicensimo erat. Post detritum Imperii Russici (anno 1917) in Ruthenia Alba, Res Publica Ruthenica Alba Popularis breviter (1918–1919) floruit; anno autem 1922 cum Russia, Ucraina, et Foederatione Transcaucasica Unionem Sovieticam formavit.

Ab anno 1939, Ruthenia Alba occidentalis est Rutheniae Albae pars. Annis ab 1941 ad 1945 durabat Bellum Magnum Patrium, quod Rutheniae Albae eversiones affecit.

Anno 1991, Unione Sovietica soluta, Ruthenia Alba res publica sui iuris facta est. Anno 1994, Alexander Lukashenko praeses electus est.

Numerus civium 
 10 293 011 (2006)
 Rutheni Albi 81,2%
 Russi 11,4%
 Poloni 3,9%
 Ucraini 2,4%
 Iudaei 1,1%
 alia (Lithuani, Tatari)

Divisio administrativa 

Ruthenia Alba sex regiones (вобласць, voblast') includet.

Scientia et cultura 
Ruthenia Alba est patria terraque hominum scientiae culturaeque emeritorum, inter quos sunt, poetae Ianca Cupala et Iacub Colas, scriptores Vladimirus Corotkevitz et Basilius Bycov, physicus Theodorus Theodorov, et alii.

 Index urbium Rutheniae Albae

Notae

Fontes

Nexus externi 

!
Civitates sui iuris
Condita 1991
Independentium Civitatum Foederatio